
LÜHISELGITUS
Kõnealune ettepanek on osa meresõiduohutuse parandamise meetmete suuremast paketist. Kuigi paketi muud elemendid hõlmavad kalandussektori jaoks spetsiifilisi muudatusi, on samuti ilmne, et lipuriigi direktiiv on kalapüügiga tegelevatele kogukondadele eluliselt tähtis; mugavuslipud põhjustavad näiteks suuri probleeme ohutuse, töötingimuste, kalandustoodete jälgitavuse ja võrdsete võimaluste vallas. 

2009. aasta meresõiduohutuse pakett oli suuresti vastus mitmele merekatastroofile, näiteks 2002. aastal toimunud Galiitsia ranniku lähedal toimunud Prestige’i õnnetusele. See õnnetus oli enneolematu ning sellel oli laastav mõju mereelustikule, lindudele ja keskkonnale üldiselt. See omakorda mõjutas tõsiselt kõiki kalandusvaldkonna asjaosalisi, eelkõige rannapüügi ja väikesemahulise kalapüügiga tegelejaid ning karpide sektorit. 

Õnnetus tõi esile ka suured puudujäägid Hispaania valitsuse reageerimises, mida tõsteti esile õnnetuse järgses Euroopa Parlamendi resolutsioonis[footnoteRef:1], ning meresõiduohutuse erinevused ELis. Euroopa Parlament väljendas sel ajal tõsist muret mugavuslippude pärast ja 2009. aasta lipuriigi nõuete direktiiviga võeti selle probleemi lahendamiseks mõningaid meetmeid. [1:  P5_TA(2004)0350. ] 


Komisjon leiab, et liikmesriigid on 2009. aasta direktiivi üldiselt hästi üle võtnud ja loonud laevandussektoris võrdsemad tingimused. Siiski ei ole seda IMO tasandil toimunud arengut arvesse võttes täielikult asjakohastatud ning kontrollide ja järelevalve vallas esineb endiselt ebakõlasid.

Seepärast on komisjoni ettepaneku eesmärk ajakohastada direktiivi nii, et see vastaks paremini IMO standarditele, ühtlustada kontrolle ja järelevalvet, edendada digilahendusi ja parandada koostööd liikmesriikide ametiasutuste vahel. Ettepaneku eesmärk on ka parandada lipuriikide koolitamist.

Arvamuse koostaja toetab täielikult komisjoni eesmärki ajakohastada kehtivat õiguskorda ja tagada selle täielik kooskõla rahvusvaheliste standarditega. Samuti väljendab ta heameelt edusammude üle digitehnoloogia ulatuslikumaks kasutuselevõtuks.

Peale selle juhib ta tähelepanu hiljutistele resolutsioonidele, milles Euroopa Parlament on jätkuvalt väljendanud muret seoses ümberregistreerimise ja mugavuslippudega[footnoteRef:2]. See on endiselt oluline küsimus nii keskkonna kui ka kalanduse seisukohast nende jaoks, kelle elatusvahendid sõltuvad sellest keskkonnast. Neid seisukohti on väljendanud laiem kodanikuühiskond, näiteks Galicias, kus platvorm Nunca Máis jätkab pärast Prestige’i õnnetust selle nimel tegutsemist, et kogu ELi vetes tegutsevad laevad vastaksid IMO standarditele. [2:  Näiteks resolutsioon P9_TA(2022)0356 ning algatuse „FuelEU Maritime“ ettepaneku esimene lugemine.] 


Euroopas on mõned maailma kõige tihedama liiklusega rahvusvahelised laevateed ning mugavuslippu kasutavad laevad, mis läbivad tundlikke merepiirkondi, näiteks Fisterra koridori, tekitavad endiselt probleemi.

Vajadused on nii erinevate vete nagu Läänemere, Vahemere ja Atlandi ookeani ranniku vete puhul erisugused. Kõik need alad toetavad siiski puhtast merekeskkonnast sõltuvaid kogukondi ning kõik sõltuvad meresõiduohutuse nõuetekohasest toimimisest. Kõnealune ettepanek peaks olema osa käimasolevatest pingutustest parandada ELi tööd meie elutähtsa merekeskkonna, majanduse, toiduga kindlustatuse ning kalandusest, vesiviljelusest ja karpidest sõltuvate kogukondade kaitsmisel.

Lõpetuseks peab arvamuse koostaja kahetsusväärseks kalanduskomisjonis ellu viidud lühendatud menetlust. Sellele oleks tulnud anda võimalus see väga oluline meetmete pakett põhjalikult ja mõistliku aja jooksul läbi vaadata. 

MUUDATUSETTEPANEKUD
[bookmark: IntroA]Kalanduskomisjon palub vastutaval transpordi- ja turismikomisjonil võtta arvesse järgmist:
<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu direktiiv</DocAmend>
<Article>Põhjendus 1</Article>
	

	Komisjoni ettepanek
	Muudatusettepanek

	(1)	Liidu laevanduse ja seda kasutavate kodanike turvalisus ning keskkonna kaitse peaksid olema igal ajal tagatud.
	(1)	Liidu laevanduse ja seda kasutavate kodanike turvalisus ning keskkonna kaitse peaksid olema igal ajal tagatud. Alati tuleb meeles pidada, et sellest keskkonna kaitsest sõltuvad lugematu arv töökohti ja rannikukogukondi.


Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu direktiiv</DocAmend>
<Article>Põhjendus 2</Article>
	

	Komisjoni ettepanek
	Muudatusettepanek

	(2)	Ühinenud Rahvaste Organisatsiooni 1982. aasta mereõiguse konventsiooni (UNCLOS) sätete ja selliste konventsioonide sätete kohaselt, mille hoiulevõtja on IMO, vastutavad nende kokkulepete osalisriigid õigusnormide avaldamise ja kõikvõimalike muude meetmete võtmise eest, mis võivad olla vajalikud nimetatud kokkulepete täielikuks ja igakülgseks jõustamiseks, tagamaks, et inimelude ohutust merel ja merekeskkonna kaitset silmas pidades oleksid laevad oma ettenähtud tegevuseks kõlblikud.
	(2)	Ühinenud Rahvaste Organisatsiooni 1982. aasta mereõiguse konventsiooni (UNCLOS) sätete ja selliste konventsioonide sätete kohaselt, mille hoiulevõtja on IMO, vastutavad nende kokkulepete osalisriigid õigusnormide avaldamise ja kõikvõimalike muude meetmete võtmise eest, mis võivad olla vajalikud nimetatud kokkulepete täielikuks ja igakülgseks jõustamiseks, tagamaks, et inimelude ohutust merel ja merekeskkonna kaitset ning merekeskkonnast sõltuvate inimeste elatusvahendeid silmas pidades oleksid laevad oma ettenähtud tegevuseks kõlblikud.


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<DocAmend>Ettepanek võtta vastu direktiiv</DocAmend>
<Article>Põhjendus 7</Article>
	

	Komisjoni ettepanek
	Muudatusettepanek

	(7)	Liikmesriikide mereametitel peaks oma lipuriigi kohustuste täitmiseks olema võimalik kasutada piisavaid ressursse, sh tehniliste otsuste tegemise võimet, mis vastaksid nende laevastiku suurusele ja laadile ning põhineksid asjakohastel IMO nõuetel. Liikmesriigi lipu all sõitvate laevade üldise kvalitatiivse tulemuslikkuse parandamiseks on samuti vaja ühtlustada liikmesriikide nimel lipuriigi ülesandeid täitvate tunnustatud organisatsioonide ranget ja põhjalikku järelevalvet, sealhulgas eeskirjade väljatöötamist ja konstruktsiooniliste lahenduste ülevaatamist.
	[bookmark: _GoBack](7)	Liikmesriikide mereametitel peaks oma lipuriigi kohustuste täitmiseks olema võimalik kasutada piisavaid ressursse, sh tehniliste otsuste tegemise võimet, mis vastaksid nende laevastiku suurusele ja laadile ning põhineksid asjakohastel IMO nõuetel. Kooskõlas iga liikmesriigi õiguskorraga tuleks täielikult võtta arvesse liikmesriikide tasandist madalama tasandi ametiasutusi, kellel on pädevus kalandussektoris. Liikmesriigi lipu all sõitvate laevade üldise kvalitatiivse tulemuslikkuse parandamiseks on samuti vaja ühtlustada liikmesriikide nimel lipuriigi ülesandeid täitvate tunnustatud organisatsioonide ranget ja põhjalikku järelevalvet, sealhulgas eeskirjade väljatöötamist ja konstruktsiooniliste lahenduste ülevaatamist.


Or. <Original>{EN}en</Original>
</Amend></RepeatBlock-Amend>

